Inicia el taller d'ocupació 2024 ‘Manises sostenible’
03 de març de 2025

· 30 alumnes s’incorporen a les diferents especialitats amb les quals aprendran qüestions teòriques i pràctiques

Manises, 3 de març de 2025-. L'Ajuntament de Manises ha posat en marxa el taller d'ocupació 2024 Manises sostenible en diverses especialitats. En total s'incorporen 30 alumnes, 10 en cadascuna de les diferents especialitats.

El regidor de Promoció Econòmica de l'Ajuntament de Manises, Rafael Mercader, ha assenyalat que «aquest taller d’ocupació, amb tres itineraris, és una molt bona oportunitat per a aprendre un ofici, al mateix temps que es desenvolupa un treball, que a més pot encaminar el futur laboral de l’alumnat».

Se han oferit tres itineraris diferents. L'itinerari 1 es desenvolupa en l'especialitat de Medi ambient, i inclou dos certificats de professionalitat complets. Concretament, un certificat de professionalitat de nivell 1 en el qual s'aborda la neteja en espais oberts i instal·lacions industrials, i un certificat de professionalitat de nivell 2, que aborda la gestió de residus urbans i industrials.

El segon itinerari es desenvolupa en l'àmbit de la jardineria, i té dos certificats. El primer és de nivell 1, amb activitats auxiliars en vivers, jardins i centres de jardineria, i el segon és el certificat de professionalitat de nivell 2, amb el qual s'aborden temes d’instal·lacions i manteniment de jardins i zones verdes.

Finalment, el tercer itinerari es desenvolupa en l'entorn de l'administració i també inclou dos certificats de professionalitat complets, un de professionalitat de nivell 2 amb activitats de gestió administrativa, i un certificat de professionalitat de nivell 3, que inclou la creació i gestió de microempreses.